Els nord-americans Black Lips i els nacionals Cycle i The Pinker Tones, caps de cartell del FRA 2009
01/07/2009

# Els nord-americans Black Lips i els nacionals Cycle i The Pinker Tones, caps de cartell del FRA 2009

*   01/07/2009
*   [Imprimir](#)
*   Compartir
*    https://www.alaquas.org/documento.asp?id\_do=11479

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11479%2F0&title=Ajuntament%20d%27Alaqu%C3%A0s.%20Premsa.Els%20nord-americans%20Black%20Lips%20i%20els%20nacionals%20Cycle%20i%20The%20Pinker%20Tones%2C%20caps%20de%20cartell%20del%20FRA%202009)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11479/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11479/01072009black_lips_1_Form_4.jpg)](https://www.alaquas.org/ficheros/documentos/2009/2/11479/01072009black_lips_1_Form_10.jpg "<a href='https://www.alaquas.org/ficheros/documentos/2009/2/11479/01072009black_lips_1_Form_10.jpg' target=_blank><i class='fa fa-external-link' aria-hidden='true'></i>.Els nord-americans Black Lips i els nacionals Cycle i The Pinker Tones, caps de cartell del FRA 2009</a>")

Els dos grups locals que actuaran al Festival es decidiran el proper dissabte 4 de juliol en el concert que l'Ajuntament d'Alaquàs i els Clavaris del Crist han organitzat per facilitar la participació de totes les formacions locals. El cartell es completa amb l'actuació de Jesús Ordovás

L'Ajuntament d'Alaquàs ha presentat el cartell del Festival Rock d'Alaquàs 2009 que es celebrarà el dissabte 29 d'agost al parc de la Sequieta d'Alaquàs a partir de les 20:30 hores. El FRA serà un any més una aposta musical gratuïta i tot un referent pel que fa a festivals de les seues característiques en la Comunitat Valenciana i en tota Espanya que combinarà grups internacionals, formacions nacionals i que oferirà la possibilitat als grups locals de compartir escenari amb destacats grups de música.

El cartell estarà encapçalat per Black Lips, formació nascuda a Atlanta l'any 2000. El rock psicodèlic i el _garage rock_ protagonitzen la majoria de treballs musicals d'aquest grup amb influències del _blues_, del _doo-wop_, el _country_ i el _punk_. El seu directe espectacular i sorprenent farà vibrar els presents en aquest nova edició del FRA.

Compartiran protagonisme amb els nacionals Cycle, que després de 4 anys des del seu darrer disc, aposten de nou per un projecte en comú: "Sleepwalkers". Espectacular so, format electrònic pròxim al rock i lletres magnètiques sonen amb força en aquest nou disc que es presentarà a Alaquàs.

La segona formació nacional protagonista provindrà enguany del barri de Poble Nou de Barcelona. Mister Furia i Professor Manso formen el grup The Pinker Tones caracteritzat per la barreja d'estils amb una base de música electrònica i tendències que van des del pop a l'indie. Un grup que ja ha aconseguit travessar les fronteres i sona a Europa i als EEUU.

Els dos grups locals que enguany actuaran al FRA, dins de l'aposta de l'Ajuntament d'Alaquàs per donar suport a la creació musical que es genera a la ciutat, es decidiran el proper dissabte 4 de juliol en el concert que es celebrarà amb la col·laboració dels Clavaris del Crist 2009 com una iniciativa pionera posada en marxa per tal de donar la possibilitat a totes les formacions musicals d'Alaquàs de participar en aquest festival de música independent que serveix com a plataforma a aquests grups.

Les formacions que participaran en aquest concert seran les següents: Easy Target, Convención Marco, Kañamon, Indefinits, Mosex, Godfathers, Madmanface, Antonomasia, Zabaxe. Tancaran l'esdeveniment musical com a col·laboració especial el grup Tio la Careta i Fin de Sed, que formaren part del cartell del FRA del passat any, motiu pel qual enguany no entraran en concurs. Un jurat especialista en música independent triat per a l'ocasió seleccionarà les formacions que enguany actuaran junt als caps de cartell d'aquest festival valencià.

Es defineix així la que serà la 15 edició d'un festival que, any rere any, ha anat guanyant adeptes i convertint-se en una data assenyalada per als aficionats a la música _indie_, grans grups i mitjans de comunicació i que a més continua mantenint un dels seus signes d'identitat, que és la seua gratuïtat.